Z á p i s n i c a
					        č. 2
					
z mimoriadneho zasadnutia Komisie sociálnych vecí a bývania Miestneho zastupiteľstva mestskej časti Bratislava - Nové Mesto, konaného dňa 17. 2. 2015.
–––––––––––––––––––––––––––––––––––––––––––––––––––––––––––––––––––––––

Prítomní : podľa prezenčnej listiny.
 
P r o g r a m :
1. Prerokovanie žiadosti o poskytnutie bytu pre p. M. M., trvale bytom Bratislava – Nové Mesto.

K bodu č. 1
Uznesenie č. l
Komisia opakovane prerokovala žiadosť p. M. M., trvale bytom Bratislava – Nové Mesto a na základe vykonaného poslaneckého prieskumu odporučila, v súlade so Zásadami hospodárenia s bytmi v mestskej časti Bratislava – Nové Mesto zo dňa 17. 2. 2014, poskytnúť menovanej jednoizbový byt č. 8 na I. poschodí bytového domu na Mestskej ul. č. 9 v Bratislave na dobu  troch rokov.
Hlasovanie : prítomní :  5
	         za :             3
	         nehlasovali : 2

										         											   Peter Ágoston
									predseda  komisie 

Zapísala : Janovičová	

D ô v o d o v á    s p r á v a

	Materiál na poskytnutie obecného bytu  je predkladaný na základe  podanej  žiadosti o nájom  bytu  p. M. M., trvale bytom Bratislava – Nové Mesto.

Pani M. M., je prihlásená na trvalý pobyt na mestskú časť Bratislava – Nové Mesto od 28. 3. 2012 a v súčasnosti býva v podnájme spolu s 11 mesačným synom M. Keďže z priateľa sa stal alkoholik a tyran, musela ho opustiť. Denne ju bil a psychicky týral. Mala rizikové tehotenstvo, ktoré skončilo predčasným pôrodom. Dňa 3. 2. 2014 už počas tehotenstva si podala žiadosť o poskytnutie bytu. Krátko bývala u svojej matky, ktorá ju vyhodila na ulicu. Pomoc našla v krízovom centre pre týrane matky s deťmi „Brána do života“ v Petržalke. V súčasnosti býva v podnájme, ktorý jej končí.

Žiadosť menovanej bola prerokovaná v Komisii sociálnych vecí a bývania MZ MČ BNM dňa 17. 3. 2014, kedy bola zaradená do zoznamu žiadateľov o byt. Opakovane táto bola  prerokovaná aj dňa 20. 1. 2015, kedy komisia odporučila vykonať poslanecký prieskum jej bytových pomerov. Na základe poslaneckého prieskumu vykonaného pánom Ágostonom komisia opakovane prerokovala riešenie bytovej situácie menovanej na mimoriadnom zasadnutí dňa 17. 2. 2015 a odporučila, v súlade so Zásadami hospodárenia s bytmi v mestskej časti Bratislava – Nové Mesto zo dňa 17. 2. 2014, poskytnúť p. M. M. byt č. 8      na I. poschodí v bytovom dome na Mestskej č. 9, v Bratislave na dobu troch rokov. Byt na Mestskej č. 9, navrhujeme z dôvodu, že p. M. v minulosti pracovala v Poluse a má prísľub od vedúcej predajne, v ktorej pracovala, že ju znova príjme a keďže v blízkosti uvedeného bytu sa nachádzajú aj detské jasle, do ktorých môže umiestniť svojho syna, som presvedčený, že voľba toho bytu je pre ňu najlepšia. Myslím si, že pani M. je natoľko schopná, že po skončení doby trvania nájmu, nebude mať problém zabezpečiť pre seba a svojho syna bývanie formou kúpy vlastného bytu.